Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1193

c) kevésbé veszélyes anyagok. Megjegyzés: Az oldatok és keverékek (mint készítmények és hulladékok) besorolását illetően lásd még az SZMGSZ 2. Melléklet I. Fejezet 1.5 pontját is. 9.1.4 A következő anyagok és tárgyak nem esnek az SZMGSZ 2. Melléklet előírásainak hatálya alá: – UN 1845 szilárd szén-dioxid (szárazjég); – UN 2071 ammónium-nitrát műtrágya; – UN 2216 stabilizált halliszt (halhulladék); – UN 2807 mágnesezett anyag; – UN 3166 belsőégésű motorok, beleértve a gépezetbe vagy járművekbe beépítetteket is; – UN 3171 akkumulátorral hajtott jármű vagy akkumulátorral hajtott készülék; – UN 3334 légi forgalomban szabályozott folyadék, m.n.n.; – UN 3335 légi forgalomban szabályozott szilárd anyag, m.n.n.; – valamint a 9.1.13 pont feltételei szerint szállított anyagok és tárgyak. 9.1.5 A lítium-akkumulátorok és a lítium-akkumulátort tartalmazó készülékek, valamint az 5. sorszám alá sorolt termékek csak a következő feltételek betartásával fuvarozhatók: 9.1.5.1 Minden cella és akkumulátor típusra a «Vizsgálatok és kritériumok kézikönyv» III. Rész 38.3 Fejezete szerinti vizsgálatokkal igazolni kell, hogy a 9. osztályba való sorolás feltételei teljesülnek. 2002/105/II. szám 9.1.5.2 Az akkumulátorok cellái egyenként nem tartalmazhatnak 12 g-nál több lítiumot vagy lítiumötvözetet. Bármely akkumulátorban egy berendezés-egységre a lítium összes mennyisége nem haladhatja meg az 500 g-ot. A feladási ország illetékes hatóságának jóváhagyásával a cellánkénti lítium vagy lítiumötvözet mennyiség 60 g-ig növelhető és egy küldeménydarab maximum 2500 g lítiumot vagy lítiumötvözetet tartalmazhat. Ebben az esetben a fuvarozási előírásokat és a vizsgálatok módját és terjedelmét az illetékes hatóság határozza meg. Amennyiben a feladási ország nem SZMGSZ tagország, a jóváhagyást a küldemény által érintett első SZMGSZ tagország illetékes hatóságának kell elismernie. 9.1.5.3 A cellákat és az akkumulátorokat hatékony védelmi eszközökkel kell ellátni a külső rövidzárlat megakadályozására. Minden cellát és akkumulátort el kell látni biztonsági szellőztető szerelvénynyel vagy úgy kell kialakítani, hogy a fuvarozás rendes körülményei között komolyabb sérülésük ne következhessen be. Az akkumulátorok párhuzamos kapcsolású celláit vagy cella-csoportjait a visszáramot megakadályozó diódákon keresztül kell összekötni. A készülékekbe beépített akkumulátorokat rövidzárlat ellen védeni kell, s beszerelési helyükön szilárdan kell rögzíteni. 9.1.5.4 A készülékekben levő cellák a fuvarozás alatt nem sülhetnek ki olyan mértékben, hogy a kapocsfeszültség nyitott áramkörben 2 V alá, vagy a nem kisütött cella feszültségének kétharmada alá csökkenjen aszerint, hogy ezen két feszültség közül melyik az alacsonyabb. 9.1.5.5 Azok a tárgyak, amelyek a 9.1.5.1—9.1.5.4 pont követelményeinek nem felelnek meg, nem fuvarozhatók. 9.1.6 A 6. sorszám alá tartozó készülékek meghatározott veszélyt képeznek, ha az önfelfúvó életmentő készülékek a fuvarozás során működésbe léphetnek; vagy ha az SZMGSZ 2. Mellékletben felsoroltak közül egy vagy több anyagot vagy készítményt tartalmaznak, nevezetesen: – az 1 osztályba tartozó jelzőtesteket, mint pl. füstjelzőket vagy fényjelzőket; – a 2 osztályba tartozó nem gyúlékony és nem mérgező gázokat; – a 3 vagy a 4.1 osztályba tartozó gyúlékony anyagokat; – az 5.2 osztályba tartozó szerves peroxidokat, mint a javítókészletek alkotórészeit; – a 8 osztályba tartozó villamos akkumulátorokat vagy a 9 osztályba tartozó lítium- akkumulátorokat. 9.1.7 A 7. sorszám alá tartozó készülékek meghatározott veszélyt képeznek, ha az SZMGSZ 2. Mellékletben felsoroltak közül egy vagy több anyagot vagy készítményt tartalmaznak, nevezetesen: – az 1 osztályba tartozó jelzőtesteket, mint pl. füstjelzőket vagy fényjelzőket; – a 2 osztályba tartozó nem gyúlékony és nem mérgező gázokat; – a 3 vagy a 4.1 osztályba tartozó gyúlékony anyagokat; – az 5.2 osztályba tartozó szerves peroxidokat, mint a javítókészletek alkotórészeit; – a 8 osztályba tartozó villamos akkumulátorokat vagy korrodáló hatású szilárd anyagokat. 9.1.8 A 8. sorszám tárgyai meghatározott veszélyt képviselnek, ha azok az 1 osztály 1.1.2.3 pontban felsorolt komplett alkatrész-egységekből állnak. A «légzsák felfúvók»-at, «légzsák modulok»-at vagy «biztonsági öv előfeszítők»-et a fuvarozásra kész csomagolásban a «Vizsgálatok és kritériumok kézikönyv» I. Rész 16. fejezete 6.c) vizsgálati sorozat szerint kell bevizsgálni. Ennek során nem robbanhatnak fel, burkolatuk nem törhet szét és nem következhet be veszélyes kivetődés vagy hőhatás. Ha a «légzsák felfúvó» sikerrel kiállja a 6.c) vizsgálati sorozatot, akkor magán a «légzsák modul»- on nem szükséges megismételni a vizsgálatokat. A járművekbe szerelt vagy komplett jármű alkatrészekben (kormányszerkezet, ajtópanel, ülés, stb.) lévő légzsákok és biztonsági öv előfeszítők nem tartoznak az SZMGSZ 2. Melléklet előírásainak hatálya alá. 9.1.9 A környezetre veszélyes anyagok a Vizsgálatok és kritériumok kézikönyv alapján, amely meghatározza az anyagok vízi környezetben mutatott ökotoxicitásának, lebomlással szembeni ellenállásának és bioakkumulációjának vizsgálatát, a 11. és a 12. sorszám alá tartoznak. A használt vizsgálati módszereknek a Gazdasági Együttműködési és Fejlesztési Szervezet (OECD) által elfogadottaknak kell lenniük. 2002/105/II. szám 9.1.10 A 13. sorszámhoz tartozó géntechnológiával módosított mikroorganizmusok — olyan mikroorganizmusok, amelyek genetikai anyagát technikai (génsebészeti) beavatkozással megváltoztatták. Ezek nem veszélyesek az emberekre vagy állatokra, de képesek az állatokat, növényeket, mikrobiológiai anyagokat és a ökoszisztémát oly módon megváltoztatni, ami a természetben nem következhet be. Azok a géntechnológiával módosított mikroorganizmusok, amelyek fertőzőek, a 6.2 osztály anyagai (l. a 6.2 táblázatban a 13. sorszám, UN 2814 és 2900 azonosító számát). Azok a géntechnológiával módosított mikroorganizmusok, amelyeknek a környezetben szabadon engedése engedélyezett1) nem tartoznak ezen osztály előírásainak hatálya alá. Gerinces vagy gerinctelen élő állatok ezen sorszám alá besorolt anyagok szállítására nem használhatók, hacsak az anyag más módon nem szállítható. 9.1.11 Azokat a géntechnológiával módosított élő szervezeteket, amelyekről ismert vagy gyanítható, hogy veszélyesek a környezetre, a származási ország illetékes hatósága által előírt feltételek szerint kell szállítani. 9.1.12 A 36.b), illetve 36.c) sorszám alá tartozó vegyvizsgáló készletek vagy elsősegély felszerelések nem tartalmazhatnak olyan anyagokat, amelyek az 1 osztályba, a 2 osztály O, F, T, TF, TC, TO, TFC vagy TOC csoportjába (kivéve az aeroszolokat), a 4.1 osztály 21—40. sorszáma alá, a 4.2 osztályba, az 5.1 osztály 5. sorszáma alá, a 6.1 osztály 1—5. sorszáma alá, a 6.2 osztályba, a 7. osztályba, a 8. osztály 6. és 14. sorszáma alá tartoznak, sem pedig az egyes osztályok egyes sorszámainak a) betűje alá sorolt más anyagokat. Ezeknek a vizsgáló készleteknek vagy felszereléseknek az alkotórészei nem reagálhatnak veszélyesen (l. az SZMGSZ 2. Mell. I. Fejezet 1.7.3 pontját). A veszélyes anyagokat a készletekben olyan belső csomagolásokba kell elhelyezni, amelyek tartalma nem haladja meg a 250 ml-t vagy 250 g-ot és védeni kell a vizsgáló készletekben vagy felszerelésekben található más anyagoktól. A veszélyes anyag összes mennyisége vizsgáló készletenként vagy felszerelésenként nem haladhatja meg az 1 litert vagy 1 kg-ot. A veszélyes anyag összes mennyisége bármely külső csomagolásban nem haladhatja meg a 10 kg-ot. A vizsgáló készlet vagy felszerelés egészét a benne levő anyagokhoz tartozó legszigorúbb csomagolási csoportba kell sorolni. A vizsgáló készleteket vagy felszereléseket olyan csomagolóeszközökbe kell csomagolni, amelyek azon csomagolási csoport előírásainak felelnek meg, amely alá a teljes vizsgáló készletek vagy felszerelés be van sorolva. Azok a vizsgáló készletek vagy felszerelések, amelyeket a vasúti kocsikban elsősegély vagy helyi felhasználás céljából szállítanak, nem esnek az SZMGSZ 2. Melléklet előírásainak hatálya alá. 9.1.13 Ha az 1., 2., 4., 11, 12., 31—34. sorszám b) és c) csoportjának anyagait 9.1.13.1—9.1.13.3 pontokban foglalt feltételek, valamint a 3. és 5. sorszám tárgyait a 9.1.13.4—9.1.13.7 pontokban foglalt feltételek betartásával adják fel fuvarozásra, azok nem tartoznak az SZMGSZ 2. Melléklet hatálya alá. 9.1.13.1 Az egyes sorszámok b) csoportja alá tartozó anyagok: – folyékony anyagok esetén belső csomagolásonként legfeljebb 500 ml-ig és küldeménydarabonként 2 l-ig; – szilárd anyagok esetén belső csomagolásonként legfeljebb 1 kg-ig és küldeménydarabonként 4 kg-ig; Az egyes sorszámok c) csoportja alá tartozó anyagok: – folyékony anyagok esetén belső csomagolásonként legfeljebb 3 l-ig és küldeménydarabonként 12 l-ig; – szilárd anyagok esetén belső csomagolásonként legfeljebb 6 kg-ig és küldeménydarabonként 24 kg-ig; 9.1.13.2 A 9.1.13.1 pontban felsorolt mennyiségű anyagokat a 2.5 Függelék 3.1.19 pontjában foglalt követelményeket kielégítő kombinált csomagolásban kell fuvarozni. Ezeket az anyagmennyiségeket, ha fém, illetve olyan műanyag belső csomagolásban vannak, amelyek törésre nem hajlamosak és nem lyukadnak át könnyen, külső csomagolás nélkül zsugorfóliás 2002/105/II. szám Lásd részletesen a 90/220/EEC Irányelv C. részét (Official Journal of the European Community, No. L 117, 1990 május 8., p. 18-20), amely az Európai Közösség engedélyezési eljárását ismerteti) vagy nyújtható fóliás alátéttálcás csomagolásban is lehet szállítani, de a küldeménydarab összes tömege egyik esetben sem lehet 20 kg-nál több. Ezenkívül a 2.5 Függelék «Általános csomagolási feltételeit» be kell tartani. 9.1.13.3 A 9.1.13.1, 9.1.13.2 pont szerinti szállításnál minden küldeménydarabon jól látható módon és tartósan fel kell tüntetni küldeménydarabban lévő áru UN azonosító számát (számait) (pl. UN 3082) és az «LQ» (az "LQ" betűk az angol "limited quantity", magyarul "szállítás korlátozott mennyiségben" rövidítése) rövidítést. Ezt a jelölést egy vonallal körberajzolt, legalább 100 mm oldalhosszúságú, csúcsára állított négyzetben kell feltüntetni. Ha a küldeménydarab mérete úgy kívánja, a jelölés mére«tei csökkenthetők, feltéve, hogy jól látható marad. 9.1.13.4 A 3. sorszám folyékony anyagokat tartalmazó tárgyai, ha a 2.b) sorszám alá tartozó folyadékokból legfeljebb 500 ml-t és küldeménydarabonként legfeljebb 2 litert tartalmaznak. A tárgyakat folyadéktömör csomagolóeszközökbe kell csomagolni, vagy folyadéktömör konténerekbe kell berakni. 9.1.13.5 Az 1. sorszám alá tartozó azbeszt, ha természetes vagy mesterséges kötőanyagba (pl. cement, műanyag, aszfalt, gyanta vagy ásványi érc) oly módon van beágyazva vagy rögzítve, hogy a fuvarozás során veszélyes mennyiségű belélegezhető azbesztszál nem szabadulhat ki, továbbá azbeszt-tartalmú késztermékek, ha azok csomagolása a fuvarozás során veszélyes mennyiségű belélegezhető azbesztszál kiszabadulását nem teszi lehetővé. 9.1.13.6 Az 5. sorszám alá tartozó lítium-akkumulátorok, valamint olyan készülékek, amelyek csak lítiumakkumulátort tartalmaznak, ha: 9.1.13.6.1 Valamennyi folyadékkatódos cella legfeljebb 0,5 g, míg valamennyi szilárdkatódos cella legfeljebb 1 g lítiumot vagy lítiumötvözetet tartalmaz. 9.1.13.6.2 Valamennyi folyadékkatódos akkumulátor összesen legfeljebb 1 g, míg valamennyi szilárdkatódos akkumulátor összesen legfeljebb 2 g lítiumot vagy lítiumötvözetet tartalmaz. Ha a folyadékkatódos akkumulátor 0,5 g-nál több vagy a szilárdkatódos akkumulátor 1 g-nál több lítiumot vagy lítiumötvözetet tartalmaz, akkor abban nem lehet veszélyesnek minősülő folyadék vagy gáz, kivéve azokat az eseteket, amikor a szabad állapotba kerülő folyadékot vagy gázt az akkumulátorban található egyéb anyagok teljes mértékben abszorbeálják vagy semlegesítik. 9.1.13.6.3 Valamennyi folyadékkatódos cella vagy folyadékkatódos cellával rendelkező akkumulátor forrasztással hermetikusan zárt. 9.1.13.6.4 Az akkumulátor celláit a rövidzárlat elkerülése céljából egymástól elválasztották. 9.1.13.6.5 Az akkumulátorokat a rövidzárlat elkerülése céljából egymástól elválasztották és szilárd göngyölegbe csomagolták, kivéve azon eseteket, amikor azokat elektronikus készülékekbe építették be. 9.1.13.7 Minden küldeménydarabon fel kell tüntetni a 9.1.13.3 pont szerinti jelölést. 9.2 Csomagolási előírások 9.2.1 Általános csomagolási előírások 9.2.1.1 A 9 osztályba tartozó anyagok és készítmények csomagolásának ki kell elégítenie az SZMGSZ

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes